«Այս է նոր սկիզբը, որուն մասին կը խօսինք: Կան բոլոր կարելիութիւնները, որ ընտրութիւններուն միջոցով ժողովուրդը կարենայ փոխել իշխանութիւնները: Իշխանափոխութեան կոչեր կ՛ընէին՝ ժողովուրդը տանելով արկածախնդրութեան, մենք այդ ճամբով չենք գացած: Մենք հասկցած ենք, որ այս վարչակարգը, որ յենած է մենիշխանութեան համակարգին վրայ, կա՛մ կը փոխուի դուրսէն՝ արիւնահեղութեամբ, ինչ որ մեզի համար անընդունելի է, կա՛մ կը փոխուի ներսէն՝ յամառ աշխատանքի արդիւնքով: Մենք այս ըրած ենք, եւ բաց ճակատով կը մտնենք ժողովուրդին մէջ, բացատրելու, թէ ինչո՛ւ կը մտնենք իշխանութեան մէջ: Հասկնալով, որ դժգոհութեան մէկ մասը մեր վրայ ալ պիտի գայ, բայց մենք հասկցած ենք, որ ուրիշ ճամբայ չկայ այդ դժգոհութենէն ազատելու համար: Կը մնայ այդ ամէնը շարունակել եւ թոյլ չտալ երկու բան. թոյլ չտալ, որ նսեմացուի կատարուած այս աշխատանքը, եւ թոյլ չտալ, որ այնպիսի խորհրդարան ձեւաւորուի, որ մէկուն միտքէն անցնի տապալել այն ամբողջը, որ կատարուած է», ըսաւ Ռուստամեան: